עם התכנסות הקונגרס ה-114 של ארצות הברית בראשית ינואר 2015, קרטר הושבע לתפקידו. בבית הנבחרים לקרטר דפוס הצבעות שמרני בהחלט: הוא מתנגד לנישואים של בני-זוג מאותו המין, תומך בתנועות נגד הפלות ובזכות לשאת נשק, ובלימודי דת בבתי ספר ציבוריים. ב-6 בינואר 2021, למרות ולאחר ההסתערות על הקפיטול, הצביע קרטר בעת ספירת קולות האלקטורים בעד דחיית ניצחונו של הנשיא הנבחר של ארצות הברית ג'ו ביידן בבחירות לנשיאות 2020, חרף חוסר הוכחות וראיות להונאת בחירות נרחבת אליה טען הנשיא דונלד טראמפ. קרטר דבק בעמדתו ומיאן להתנצל על תמיכתו בדחיית הקולות, ואמר ש"יהיה זה יום קר בגיהנום בטרם אתנצל על כך".